Edward Caruana Dingli

Edward Caruana Dingli (twieled fl-10 ta' Awwissu 1876 – miet fid-9 ta' Mejju 1950) kien pittur Malti. 

Il-ġenituri tiegħu kienu Raphael Caruana Dingli u Martha Caruana Dingli. Huwa segwa lil missieru permezz ta' karriera mas-servizzi ċivili, fejn ġie kkummissjonat lill-Royal Malta Regiment of Militia, u wara ġie ttrasferit għall-Artillerija Rjali ta' Malta. Huwa telaq mis-servizz militari fl-1913 u sar artist full-time fl-età ta' 37. Peress li twieled fi ħdan familja artistika u kien konness sew mal-Maltese Elite kif ukoll mal-gvern Brittaniku f'Malta, Caruana Dingli sab xogħol bħala artist permezz tal-konnessjonijiet ta' familtu max-xena artistika f'Malta kif ukoll mal-klassi politika tal-pajjiż.

Xogħol Caruana Dingli jħaddan pitturi biż-żejt tan-nies. Is-suġġetti prinċipali tiegħu kienu figuri Maltin ewlenin, fosthom il-politiki, kleriki u prelati. Min-naħa l-oħra, Caruana Dingli pitter ukoll xogħlijiet folkloristiċi bil-watercolour u l-gouache li jixhdu l-pajsaġġ Malti ul-kampanja Maltija, kif ukoll xeni lokali tat-triq bil-merkanti, bdiewa, u tfal jilagħbu logħob tradizzjonali Malti. Xogħlu jista' jinstab f'numru ta' kollezzjonijiet bħall-Casino Maltese u l-Mużew Nazzjonali tal-Arti, illum il-ġurnata magħrufa bħala MUŻA, fil-Berġa tal-Italja. Giuseppe Calì, li kien il-mentur tiegħu kif ukoll ħabib mill-qrib, ħeġġeġ lil Caruana Dingli jiffoka xogħlu fuq ir-realiżmu filwaqt li jżomm fihom idealiżmu romantiku.

Referenzi

Kategorija:Twieldu fl-1876
Kategorija:Mietu fl-1950
Kategorija:Pitturi Maltin